钦定古今图书集成/明伦汇编/宫闱典/第080卷 > 《征北世子诞育上表》前人
## 钦定古今图书集成/明伦汇编/宫闱典/第080卷 > 《征北世子诞育上表》前人

臣等言：“臣闻本枝无疆，布诸前典；众多弥贵，信之华
封。故德积则庆深，业昌则祚广。”伏承王子以中气正
月，钟灵纳和，诞躬紫阁，膺祚朱绂。弧矢夙陈，珪璋攸
觌。云光丽辉，岩泽昭采，嘉祥爰孚，柔颜载晬，凡在氓
隶，莫不忭悦。臣霑恩逾物，庆倍自中，不胜殊欢溢喜，
谨奉表以闻。